Pethőhenye Község Önkormányzatának
9/2012(V.7.) önkormányzati rendelete
a települési folyékony hulladékkal kapcsolatos kötelező helyi közszolgáltatásról
(egységes szerkezetben a 2/2013(III.7.), a 15/2013(IX.23.) önk. rendeletekkel.)
Pethőhenye Község Önkormányzata (továbbiakban: Önkormányzat) „a hulladékgazdálkodásról” szóló 2000. évi XLIII. tv. 23 §-ában kapott felhatalmazás alapján, „a települési folyékony hulladékkal kapcsolatos kötelező helyi közszolgáltatásról” az alábbi rendeletet alkotja:
1. §
A rendelet hatálya Pethőhenye Község közigazgatási területén lévő azon ingatlanok tulajdonosaira, használóira, természetes és jogi személyekre, illetve jogi személyiséggel nem rendelkező szervezetekre (továbbiakban: tulajdonos) terjed ki, melyek ingatlanjain keletkező folyékony hulladék nem a közterületen meglévő szennyvízelvezető hálózatba van bevezetve.
2 §.
A rendelet hatálya nem terjed ki:
a)	az ipari szennyvizek azon részére, melyek összetételük alapján a közcsatorna hálózatba nem vezethetők be,
b)	egyéb jogszabályok alapján az emberre és a környezetre veszélyes hulladékok, szennyvizek, szennyvíziszapok kezelésére, szállítására, ártalmatlanítására.
FOGALMI MEGHATÁROZÁSOK
3. §
E rendelet alkalmazása szempontjából:
a.) 	Közigazgatási terület: 
a község önkormányzatának működési területe, mely belterületből (beépített és beépítésre szánt terület) és külterületből (belterületen kívüli terület) áll.
b.) 	Települési folyékony hulladék:
a szennyvízelvezető hálózaton, illetve szennyvíztisztító telepen keresztül el nem vezetett szennyvíz, amely emberi tartózkodásra alkalmas épületek szennyvíztároló létesítményeinek és egyéb helyi közműpótló berendezéseinek ürítéséből,
•	a nem közüzemi csatorna- és árokrendszerekből, 
•	a gazdasági de nem termelési, technológiai eredetű tevékenységből származik.
c.) 	Lakossági települési folyékony hulladék:
 a lakóépület és a vegyes célra használt épület, vagy az ilyen épületben lévő lakás és nem lakás céljára szolgáló helyiség (épületrész) tulajdonosa, birtokosa, használója, vagy azok közössége (továbbiakban: ingatlantulajdonos) által az ingatlanon ideiglenes tárolásra szolgáló közműpótló létesítményben gyűjtött és a közszolgáltató rendelkezésére bocsátott települési folyékony hulladék
e.) 	Települési folyékony hulladék elszállítására irányuló közszolgáltatás: 
a rendelet hatálya alá tartozó települési folyékony hulladék tekintetében az önkormányzat által fenntartott közszolgáltatás, mely kiterjed
 az ingatlanon gyűjtött, a települési folyékony hulladék ideiglenes tárolására szolgáló közműpótló létesítmény kiürítésére (begyűjtésére) és a Közszolgáltató rendelkezésére bocsátott települési folyékony hulladék elhelyezés céljából történő elszállítására;
•	az a) pontban foglaltak szerint gyűjtött, begyűjtött és elszállított települési folyékony hulladék ártalmatlanítása körében a települési folyékony hulladék Közgyűlés által kijelölt leürítő helyen történő elhelyezésére.
f.) 	Gyűjtés: 
a települési hulladék rendezett összeszedése, válogatása a további kezelésre történő elszállítás érdekében.
g.) 	Begyűjtés: 
a települési folyékony hulladéknak a hulladék birtokosaitól történő átvétele a hulladék birtokosa vagy a begyűjtő telephelyén, továbbá a begyűjtőhelyen és a további kezelés érdekében történő összegyűjtése a begyűjtő telephelyén.
h.) 	Szállítás: 
a települési folyékony hulladék telephelyen kívüli mozgatása, beleértve a szállítmányozást és a fuvarozást is.
i.) 	A folyékony hulladék ártalmatlanítása: 
A hulladék okozta környezetterhelés csökkentése, környezetet veszélyeztető, szennyező, károsító hatásának megszüntetése, kizárása - a környezet elemeitől történő elszigeteléssel vagy anyagi minőségének megváltoztatásával.
j.) 	Közszolgáltató: 
Nagypáli község közigazgatási területén a települési folyékony hulladékkal kapcsolatos hulladékkezelési közszolgáltatás ellátására a mindenkor hatályos jogszabályok előírásainak megfelelő eljárás lefolytatásával, a rendeletben meghatározott időtartamra kizárólagos jogot szerzett vállalkozás - jelen rendelet 11. § -ban nevesített jogi személy.
A TELEPÜLÉSI FOLYÉKONY HULLADÉK GYŰJTÉSE
ELHELYEZÉSE ÉS ÁRTALMATLANÍTÁSA
4. §
Pethőhenye Község Önkormányzata közigazgatási területén keletkező települési folyékony hulladék begyűjtését, elszállítását és ártalommentes elhelyezését szervezett helyi közszolgáltatás útján biztosítja.
5. §
(1)	Az az ingatlantulajdonos, aki a helyi vízgazdálkodási hatósági, illetve vízjogi engedélyezés alapján történő szennyvízelhelyezést alkalmaz, az ingatlanán keletkező vagy onnan származó települési folyékony hulladékot e rendeletben, valamint a külön jogszabályban meghatározott vízügyi, környezetvédelmi, műszaki és közegészségügyi előírások, illetve az ingatlan tulajdonosára vonatkozó hatósági előírások szerint zárt, vízzáró szennyvízgyűjtő aknában köteles gyűjteni és ideiglenesen tárolni.
(2)	Az összegyűjtött szennyvizet köteles az annak elszállítására jogosult közszolgáltatást ellátó közszolgáltatónak átadni.
6. §
(1)	A települési folyékony hulladék begyűjtését, szállítását, ártalmatlanítását csak a jelen rendelet 10.§.-ban feltüntetett közszolgáltató végezheti.
(2)	A közszolgáltatás végzésének feltétele az (1) bekezdésben foglaltakon túl, hogy a közszolgáltató és az önkormányzat között a közszolgáltatásra vonatkozó hatályos szerződés legyen.
(3)	A közszolgáltató a települési folyékony hulladékot a begyűjtés napján köteles a rendelet 7. § -ában megjelölt elhelyező és ártalmatlanító telepre beszállítani.
7. §
A települési folyékony hulladék ártalmatlanítására a Zalaegerszegi szennyvíztisztító telep területen kialakított (Zalaegerszeg 0940/7 hrsz.), a települési folyékony hulladék fogadását lehetővé tevő műszaki létesítményekkel ellátott, hatósági engedéllyel rendelkező telepen kerülhet sor.
8. §
(1)	Az elhelyező telep csak az illetékes hatóságok által a vízügyi, környezetvédelmi és közegészségügyi szempontok alapján jóváhagyott üzemeltetési rend szerint fogadhatja a folyékony hulladékot. Az elhelyező telep üzemeltetését 
(2)	A szennyvíztisztító telep üzemeltetője köteles a beszállított szennyvizet a szakhatósági előírásoknak megfelelően ártalmatlanítani. Az ártalmatlanított települési folyékony hulladék mennyiségéről, az elhelyezés helyéről nyilvántartást köteles vezetni, azt köteles megőrizni, a szakhatóságok, illetve a jegyzőnek ellenőrzés céljából bemutatni.
A KÖZSZOLGÁLTATÁSI SZERZŐDÉS
9. §
(1)	Az önkormányzat a közszolgáltatás ellátásának megszervezésére, fenntartására vonatkozóan a magasabb szintű jogszabályokban foglaltak szerint köteles eljárni. Az Önkormányzat a - magasabb szintű jogszabályokban meghatározottak szerint - a közszolgáltatás ellátására  ezen rendelet hatályba lépését követő 30 napon belül szerződést köt. 
(2)	A közszolgáltatási szerződést a települési folyékony hulladék ártalmatlanítását végző hulladékkezelővel legalább 10 évre szólóan kell megkötni. A kizárólag a hulladék begyűjtésére, illetve szállítására vonatkozó szerződés legfeljebb 10 évre szólóan köthető meg. Ez utóbbi szerződésben meg kell határozni a hulladék ártalmatlanítását végző közszolgáltatót.
(3)	A közszolgáltatási szerződés az aláírás napján jön létre, és az aláírás napjától számítottan a (2) bekezdésben meghatározott időtartam lejártával szűnik meg.
(4)	A közszolgáltatási szerződés részletes feltételeit és tartalmi követelményeit a magasabb szintű jogszabályokkal összhangban jelen rendelet állapítja meg.
A közszolgáltatási szerződésben rögzíteni kell a települési folyékony hulladékkezelési közszolgáltatás körében:
a.) 	a közszolgáltatás megnevezését, tartalmát, a közszolgáltatás teljesítésének területi határát,
b.) 	annak a ténynek a rögzítését, hogy a Közszolgáltató vállalta a megjelölt közszolgáltatás teljesítését,
c.) 	a közszolgáltatási szerződés időtartamát,
d.) 	a települési folyékony hulladék gyűjtésének módját, valamint elszállításának a bejelentéstől számított maximális idejét,
e.) 	a közszolgáltatás igazolási és ellenőrzési kötelezettségét, annak módját,
f.) 	a közszolgáltatás finanszírozásának elveit és módszereit, az önkormányzat ez irányú kötelezettsége teljesítésének feltételeit és biztosítékait,
g.) 	a közszolgáltatás díjára vonatkozó rendelkezéseket, kiemelten a közszolgáltatás díjának megállapítására vonatkozó módszer leírását, a díjnak a szerződés megkötésekor érvényesíthető legmagasabb mértékét és a díj megváltoztatása érdekében alkalmazandó eljárást,
h.) 	a Közszolgáltatónak a lakosság és az ingatlantulajdonosok irányában fennálló tájékoztatási kötelezettségét és teljesítésének módját,
i.) 	a szerződés módosításának lehetséges okait és eljárási rendjét.
(5)	A közszolgáltatási szerződésben az önkormányzat kötelességeként kell meghatározni: 
a.) 	a közszolgáltatás hatékony és folyamatos ellátásához a Közszolgáltató számára szükséges információk szolgáltatását,
b.) 	a települési igények kielégítésére alkalmas hulladék gyűjtésére, kezelésére, ártalmatlanítására szolgáló helyek és létesítmények kijelölését,
c.) 	a Közszolgáltató kizárólagos közszolgáltatási jogának biztosítását.
(6)	A közszolgáltatási szerződésben a Közszolgáltató kötelességeként kell meghatározni:
a.) 	a közszolgáltatás folyamatos és teljes körű ellátását
b.) 	a közszolgáltatás meghatározott rendszer, módszer és gyakoriság szerinti teljesítését,
c.) 	a közszolgáltatás teljesítéséhez szükséges mennyiségű, és minőségű jármű, gép, eszköz, berendezés biztosítását, valamint a szükséges létszámú és képzettségű szakember alkalmazását,
d.) 	a közszolgáltatás folyamatos, biztonságos és bővíthető teljesítéséhez szükséges fejlesztések, beruházások és karbantartások elvégzését,
e.) 	a közszolgáltatás körébe tartozó folyékony hulladék ártalmatlanítására az Önkormányzat által kijelölt leürítő helyek és létesítmények igénybevételét,
f.) 	a közszolgáltatás teljesítésével összefüggő adatszolgáltatás rendszeres teljesítését és meghatározott nyilvántartási rendszer működtetését,
g.) 	a fogyasztók számára könnyen hozzáférhető ügyfélszolgálat és tájékoztatási rendszer működtetését,
h.) 	a fogyasztói panaszok és észrevételek elintézési rendjének megállapítását.
(7)	A közszolgáltatási szerződés megszűnik:
a.) 	a benne meghatározott időtartam lejártával,
b.) 	a Közszolgáltató jogutód nélküli megszűnésével,
c.) 	elállással, ha a teljesítés még nem kezdődött meg,
d.) 	rendes vagy rendkívüli felmondással.
(8)	A közszolgáltatási szerződést mindkét fél rendes felmondással, hat hónapos felmondási idővel írásban mondhatja fel. A felmondási idő alatt a szolgáltatást változatlan feltételekkel kell teljesíteni.
(9)	Az Önkormányzat a közszolgáltatási szerződést rendkívüli felmondással akkor mondhatja fel, ha
a.) 	Közszolgáltató - közszolgáltatás ellátása során a tevékenységére vonatkozó jogszabályokat vagy hatósági előírásokat súlyosan megsértette, és a jogsértés tényét bíróság vagy hatóság jogerősen megállapította, 
b.) 	a Közszolgáltató a közszolgáltatási szerződésben megállapított kötelezettségét neki felróhatóan súlyosan megsértette.
(10)	A Közszolgáltató a közszolgáltatási szerződést rendkívüli felmondással akkor mondhatja fel, ha az önkormányzat a közszolgáltatási szerződésben meghatározott kötelezettségét - a közszolgáltató felszólítása ellenére - súlyosan megsérti, és ezzel a Közszolgáltatónak kárt okoz vagy akadályozza a közszolgáltatás teljesítését.
(11)	A közszolgáltatási szerződés felmondása esetén az Önkormányzatnak haladéktalanul intézkednie kell a közszolgáltatás ellátásának biztosításáról.
(12)	A Közszolgáltató a szerződéstől a teljesítés megkezdése előtt elállhat, azt követően felmondhatja, ha a közszolgáltatási szerződés megkötését követően alkotott jogszabály a közszolgáltatási szerződés tartalmi elemeit úgy változtatja meg, hogy az a közszolgáltatónak a közszolgáltatás szerződésszerű teljesítése körébe tartozó lényeges és jogos érdekeit jelentős mértékben sérti.
A kötelező közszolgáltatást ellátó
10. §
E rendelet alkalmazása során a közszolgáltató alatt „A hulladékkezelési közszolgáltató kiválasztásáról és a közszolgáltatási szerződésről” szóló 224/2004.(VII.22.) Korm. rendelet 1.§.-a illetve a „közbeszerzésekről” szóló 2011. évi CVIII törvény 9.§.(5) bekezdés g. pontjának megfelelően jogszabály alapján fennálló kizárólagos jog alapján: 
A települési folyékony hulladék begyűjtését, elszállítását és ártalmatlanítását végző közszolgáltató:
Zalavíz Zrt, Zalaegerszeg, Balatoni u. 8.
A közszolgáltatás díja
11. §
(1)	A közszolgáltatás igénybevételéért az ingatlan tulajdonosa a .
A települési folyékony hulladék szállításának közszolgáltatási díja „a települési hulladékkezelési közszolgáltatási díj megállapításának részletes szakmai szabályairól” szóló 64/2008.(III.28.) Kormány rendelet alapján kerül kiszámításra az alábbi képlet szerint:
D =    K + N,    ahol
V
K –  A vállalkozás várható éves önköltsége, mely az előző év önköltségének a KSH által hivatalosan közzétett, előző évi inflációs rátával növelt összege. Tartalmazza azokat az indokolt költségeket és ráfordításokat, mely a folyékony szennyvízszippantás, -szállítás és -ártalmatlanítás gyakorlásához szükséges, a leeresztő helynek a közszolgáltatással kapcsolatos üzemeltetési és karbantartási költségeket és ráfordításokat, a környezetvédelmi kiadásokat és ráfordításokat, valamint a közszolgáltatás körében működtetett létesítmények utógondozásának és monitorozásának a díjfizetési időszakra vetített költségeit. Az előző év önköltségszámítását minden év január 20-ig meg kell adni az Önkormányzatnak.
N –  A vállalkozás nyeresége, mely tartalmazza a tartós működéshez szükséges forrásokat az elvonásokra, támogatásokra, illetve biztosítja az indokolt fejlesztések (bővítések, rekonstrukciók) forrását, illetve az indokolt befektetések megtérülését. Mértéke az árbevétel 10 %-a.
V –   Az éves várható szolgáltatási mennyiség. 
(2)	A települési folyékony hulladék szállításának közszolgáltatási díját a rendelet 1. számú melléklete tartalmazza.
A KÖZSZOLGÁLTATÁST ELLÁTÓ KÖTELEZETTSÉGEI
12. §
(1)	A települési folyékony hulladék szállítása az erre a célra készített különleges rendeltetésű, zárt rendszerű, gépi üzemeltetésű, csepegés, bűz- és szaghatást kizáró eszközzel és úgy végezhető, hogy az teljes mértékben megfeleljen a mindenkori érvényes jogszabályoknak. 
(2)	A települési folyékony hulladék szállítását úgy kell végezni, hogy a szennyezést, elcsorgást ne okozzon. Elcsorgás esetén a szennyezést megszüntetni, az elcsorgott szennyvizet összegyűjteni, a szennyezett terület fertőtlenítését elvégezni vagy elvégeztetni a szennyezést okozó szakvállalkozó kötelessége, melynek haladéktalanul köteles eleget tenni. 
(3)	A települési folyékony hulladék szállítására szolgáló gépjárműveket csak külön üzemi - vagy járműtelepen szabad tárolni más járművektől elkülönítve.
(4)	A szállítóeszköz tisztítása és fertőtlenítése kizárólag csak engedélyezett mosón végezhető, ahol olaj és iszapfogó beépítésre került, továbbá a vízforgató rendszer biztosítja a fertőtlenítőszeres technológiai szennyvíz elreagálásához szükséges feltételeket.
(5)	A szállításra hasznosított eszközt közterületen tárolni tilos, telephelyen belül a többi járműtől el kell különíteni. Lakóépületek udvarán kizárólag erre a célra elkülönített helyen tartható.
13. §
(1)	A települési folyékony hulladék begyűjtésére és szállítására a közszolgáltatás megrendelésével az ingatlan tulajdonosa és a közszolgáltató között szerződés jön létre, melynek keretében a közszolgáltató köteles a közszolgáltatásnak 36 órán belül az igénylővel egyeztetett időpontban eleget tenni. 
(2)	A közszolgáltatást ellátó a szennyvíz elszállítását nem tagadhatja meg, kivéve, ha a szippantandó anyagról érzékszervi megállapítás alapján vagy egyéb módon feltételezhető, hogy a közcsatornába a vonatkozó jogszabályi megállapítás alapján nem engedhető.
(3)	A közszolgáltató köteles:
a)	ügyfélszolgálati és ügyeleti feladatokat ellátó szervezetet fenntartani,
b)	a közszolgáltatás ellátásához kapcsolódó nyilvántartási rendszert vezetni a mindenkor hatályos jogszabályoknak megfelelő tartalommal,
c)	a közszolgáltatás teljesítéséhez szükséges mennyiségű és minőségű jármű, gép, eszköz, berendezéssel rendelkezni valamint a szükséges létszámú és képzettségű szakembert alkalmazni.
AZ INGATLANTULAJDONOS KÖTELEZETTSÉGEI
14. §
(1)	Az ingatlantulajdonos köteles az ingatlanán keletkező, vagy onnan származó, az ideiglenes tárolásra szolgáló (közműpótló) létesítmények, berendezések ürítéséből származó, illetve közüzemi csatornahálózatba vagy más módon befogadóba vagy szennyvíztisztítóba nem vezetett települési folyékony hulladékot - a külön jogszabályban meghatározott műszaki és közegészségügyi előírások, illetve az ingatlan tulajdonosára vonatkozó hatósági előírások szerint - gyűjteni és a hulladékkeletkezés tényét a Közszolgáltatónak bejelenteni
(2)	A tulajdonos köteles az (1) bekezdés szerint gyűjtött települési folyékony hulladék tekintetében a közszolgáltatást igénybe venni, a hulladékot a jelen rendelet 10. §-ában megjelölt Közszolgáltatónak átadni és részére a jelen rendelet szerinti közszolgáltatási díjat megfizetni.
Az ingatlantulajdonos a számlát köteles 5 évig megőrizni és azt ellenőrzés végett a jegyző képviselőjének bemutatni.
(3)	A Közszolgáltató az ingatlantulajdonostól a települési folyékony hulladékot az ingatlantulajdonos előzetes bejelentése alapján veszi át és gondoskodik az ideiglenes tárolásra szolgáló létesítmény befogadóképességtől függő elszállításáról.
(4)	Az ingatlantulajdonos és a Közszolgáltató közötti jogviszonyt a közszolgáltatás igénybevételének ténye hozza létre. A jogviszony kezdő időpontja az a nap, amelyen a Közszolgáltató a közszolgáltatás teljesítésének megkezdéséről és lényeges feltételeiről az ingatlantulajdonost írásban értesítette, illetve felhívás közzététele útján tájékoztatta.
(5)	A lakossági települési folyékony hulladék elszállítását a tulajdonosnak kell a közszolgáltatást ellátó közszolgáltatónál megrendelni. 
(6)	A szennyvíz elszállítását arra jogosulatlan személlyel a tulajdonos nem végeztetheti.
(7)	Az ingatlantulajdonos köteles megfelelő rendszerességgel és időben elvégeztetni a közszolgáltatást és az elvégzéséhez a szükséges feltételeket biztosítani.
A GAZDÁLKODÓ SZERVEZETEKRE VONATKOZÓ ELTÉRŐ SZABÁLYOK
15. §
(1)	Gazdálkodó szervezet akkor köteles a közszolgáltatás igénybevételére, ha a gazdasági tevékenységével összefüggésben keletkezett települési folyékony hulladékának kezeléséről (hasznosításáról vagy ártalmatlanításáról) a Hgt. 13. §-ában foglaltaknak megfelelően nem gondoskodik.
(2)	A Hgt. 13. §-ában előírtak szerintinek minősül a települési folyékony hulladék kezelése (hasznosítása vagy ártalmatlanítása), ha a gazdálkodó szervezet
a.) 	a hasznosításra vagy ártalmatlanításra vonatkozó kötelezettségéről az erre feljogosított és környezetvédelmi felügyelőség engedélyével rendelkező kezelőnek történő átadással, a kezelés költségeinek megfizetésével gondoskodik, vagy
b.) 	e kötelezettségét a környezetvédelmi felügyelőség által engedélyezett, megfelelő hasznosító vagy ártalmatlanító eljárás, berendezés, létesítmény alkalmazásával saját maga teljesíti.
(3)	A (2) bekezdésben foglalt kötelezettségének teljesítése ellenére is köteles a gazdálkodó szervezet a közszolgáltatás igénybevételére, ha a közszolgáltatás keretében nyújtott hulladékkezelés - a környezetvédelmi felügyelőség által igazoltan - környezeti szempontból a (2) bekezdésben foglaltaknál lényegesen kedvezőbb megoldással történik.
(4)	Az ingatlantulajdonos és a gazdálkodó szervezet köteles eleget tenni a hulladékkal kapcsolatos nyilvántartási és adatszolgáltatási kötelezettségének a Hgt., valamint a Hgt. 59. § (1) e) alpontja szerinti kormányrendelet, továbbá e rendelet 17-18. §-ában foglalt szabályok szerint.
(5)	Az a gazdálkodó szervezet, amely az (1) és (3) bekezdések alapján köteles a közszolgáltatást igénybe venni, a közszolgáltatás teljesítésére a Közszolgáltatóval írásbeli szerződést köt a (6) bekezdés szerinti tartalommal.
(6)	A szerződésben meg kell határozni:
a.) 	a szerződést kötő feleket: a Közszolgáltatót és a gazdálkodó szervezetet cégjegyzékszerűen, cégjegyzékszám, név, székhely szerint, az adószámot és a bankszámlaszámot is feltüntetve,
b.) 	a teljesítés helyét, módját és a bejelentéstől számított maximális határidejét,
c.) 	 a közszolgáltatási díjat és megfizetésének módját,
d.) 	a szerződés módosításának, felmondásának feltételeit,
e.) 	az irányadó jogszabályok meghatározását.
(7)	A gazdálkodó szervezet a szerződést írásban 30 napos határidővel, és csak abban az esetben mondhatja fel, ha:
a.) 	Nagypáli község közigazgatási területén megszűnt az a gazdasági tevékenysége, amellyel összefüggésben a települési folyékony hulladéka keletkezett, vagy
b.) 	ha a gazdasági tevékenységével összefüggésben keletkezett települési folyékony hulladékának kezeléséről a továbbiakban a jelen rendeletben foglaltak szerint nem a közszolgáltatás keretében gondoskodik, vagy
c.) 	ha a Közszolgáltatónak megszűnik az e rendelet szabályain alapuló, a hulladékkezelési közszolgáltatásra vonatkozó kizárólagos jogosítványa.
ADATSZOLGÁLTATÁSI ÉS NYILVÁNTARTÁSI KÖTELEZETTSÉG
16. §
(1)	Az ingatlantulajdonos és a gazdálkodó szervezet köteles eleget tenni a hulladékkal kapcsolatos nyilvántartási és adatszolgáltatási kötelezettségének a Hgt. és a Hgt. 59. § (1) bekezdés e) alpontja szerinti kormányrendelet szabályai szerint.
(2)	A közszolgáltatást igénybe vevő ingatlantulajdonosok tekintetében, akik települési folyékony hulladékukat a Közszolgáltatónak adják át, a magasabb szintű jogszabályokban megkövetelt hulladékok nyilvántartásáról és bejelentéséről a Közszolgáltató gondoskodik.
(3)	A (1) bekezdésben megjelölt jogszabály hatálybalépését követően is alkalmazni kell a 17. §-ban foglaltakat, ha a rendeletben foglalt szabályozás nem ellentétes a magasabb szintű jogszabályban foglaltakkal.
17. §
(1)	Azok a gazdálkodó szervezetek, amelyek a gazdasági tevékenységükkel összefüggésben keletkezett települési folyékony hulladékuk kezelésére nem a közszolgáltatást veszik igénybe, kötelesek a tevékenységük során keletkező hulladék mennyiségét és összetételét fajtánként nyilvántartani, az általuk végzett kezelésről, a kezelt és a kezelés eredményéből származó hulladékokról nyilvántartást, a kezelőlétesítmények működéséről üzemnaplót vezetni, és ezekről a hatóságoknak bejelentést tenni.
(2)	Az a gazdálkodó szervezet, amely települési folyékony hulladékának kezeléséről közszolgáltatáson kívül gondoskodik, köteles erről a tényről a Közszolgáltató egyidejű tájékoztatása mellett a nyilvántartás számára a jegyzőhöz címzetten írásban nyilatkozni és egyidejűleg igazolni, hogy a mentesülés alapjául szolgáló feltételeknek megfelel.
(3)	Az a gazdálkodó szervezet, amely a települési folyékony hulladéka kezeléséről közszolgáltatáson kívül a 16. § (2) bekezdés a) pontja szerint gondoskodik, nyilvántartás számára a jegyzőhöz címzetten köteles írásban bejelenteni az általa igénybe vett hulladékkezelőt, az igénybe vett szolgáltatásokat, valamint megjelölni a hulladékkezelő(k) hulladékkezelési engedélyének számát, a Közszolgáltató egyidejű tájékoztatása mellett.
(4)	A (3) bekezdés szerinti bejelentési kötelezettségnek a gazdálkodó szervezet a jelen rendelet hatálybalépését követő 30 napon belül, illetőleg a rendelet hatálybalépését követően általa igénybe venni kívánt hulladékkezelővel történő szerződéskötést megelőzően köteles eleget tenni.
(5)	Az a gazdálkodó szervezet, amely a települési folyékony hulladéka kezeléséről közszolgáltatáson kívül a 16. § (2) bekezdés b) pontja szerint gondoskodik, a nyilvántartás számára a jegyzőhöz címzetten köteles igazolni a környezetvédelmi felügyelőség engedélyének eredeti vagy közjegyző által hitelesített példányával azt, hogy az ártalmatlanító berendezés vagy létesítmény a környezetvédelmi felügyelőség által engedélyezett és annak üzemeltetésével - hulladékkezelési engedély alapján - maga gondoskodik települési folyékony hulladékának kezeléséről.
(6)	Az (5) bekezdés szerinti igazolási kötelezettségének a gazdálkodó szervezet már működő létesítmény, berendezés esetén a rendelet hatálybalépésétől számított 30 napon belül, míg a rendelet hatálybalépését követően igénybe venni kívánt, illetve létesített létesítmény, berendezés esetén az üzembe helyezésétől számított 15 napon belül köteles eleget tenni.
(7)	Az (1)-(6) bekezdésben foglaltakat megfelelően alkalmazni kell akkor, ha a gazdálkodó szervezetnek a nyilvántartásba vett adataival összefüggésben változás következett be, vagy a gazdálkodó szervezetet, illetve a rá vonatkozó egyes adatokat a nyilvántartásból törölni kell. A fentiek bejelentésére a gazdálkodó szervezet a változás napjától, illetve a változás tényének tudomásra jutásától számított 15 napon belül köteles.
(8)	A 16. § (3) bekezdésében meghatározott esetekben a környezetvédelmi felügyelőség igazolásának beszerzéséről az egyes hulladékkezelőkre, valamint az egyes gazdálkodó szervezetekre vonatkozóan külön-külön a Közszolgáltató köteles gondoskodni. A Közszolgáltató az igazolást köteles megküldeni a 9. § (3) bekezdésében meghatározott nyilvántartás számára.
Záró rendelkezések
20. §
(1)	E rendelet kihirdetését követő napon lép hatályba.
Pethőhenye, 2012. április 10.
	Deák István György	Szita Gabriella
	polgármester	körjegyző
Záradék: 
A rendelet a mai napon kihirdetve.
Nagypáli, 2012. május 7.
	Szita Gabriella
	körjegyző 
1.	melléklet , 
A rendelet 12.§.(2) bekezdésében meghatározott 
A települési folyékony hulladék szállításának közszolgáltatási díja
A közszolgáltatás díja 2013. évben: 
Lakossági folyékony hulladék szállítás díja 	1422 Ft/m3 
Lakossági folyékony hulladék tisztítás díja	274 Ft/m3
Közületi folyékony hulladék szállítás díja 	2230 Ft/m3 
Közületi folyékony hulladék tisztítás díja	428 Ft/m3
A díjak az általános forgalmi adót nem tartalmazzák.